**Līguma par akciju sabiedrības “INVL atklātais pensiju fonds” līdzekļu pārvaldīšanu informācija**

1. Fonds izstrādā un akceptē katra Pārvaldītājam pārvaldīšanā nodota ieguldījumu plāna ieguldījumu politiku, kurā norāda ierobežojumus un ieguldījumu stratēģiju. Pārvaldītājam ir jāpārvalda katrs portfelis veidā, kas atbilst ieguldījumu politikai, kuru apstiprināja Fonds. Fonds var pieprasīt no Pārvaldītāja atskaiti par ieguldījumu politikas ievērošanu, un Pārvaldītājam piecu darba dienu laikā no pieprasījuma ir jāsniedz šī atskaite. Fonds regulāri, bet ne retāk kā reizi mēnesī informē Pārvaldītāju par sagaidāmajām izejošajām naudas plūsmām katram no ieguldījumu plāniem, un Pārvaldītājs attiecīgi plāno katra ieguldījumu plāna likviditāti. Ne retāk kā reizi gadā Fonds informē Pārvaldītāju par katra ieguldījumu plāna dalībnieku vidējo vecumu un par faktoriem, kas varētu veicināt līdzekļu noplūdi vai pieplūdi katrā ieguldījumu plānā. Pārvaldītājam ir jāplāno katra ieguldījumu plāna aktīvu termiņstruktūra tādā veidā, lai ņemtu vērā šos faktorus;

2. Gadījumā, ja Pārvaldītājs iegulda līdzekļus kādā no tā pārvaldīšanā nodotā ieguldījumu plāna tādas akciju sabiedrības akcijās (turpmāk tekstā – Akciju sabiedrība), kuras juridiskā adrese ir dalībvalstī un kuras akcijas iekļautas dalībvalsts regulētajā tirgū, Pārvaldītājs paziņo par to Fondam. Pēc Fonda pieprasījuma Pārvaldītājs piecu dienu laikā no pieprasījuma brīža sniedz Fondam informāciju par Pārvaldītāja veikto analīzi, kas ļauj novērtēt:

* 1. Akciju sabiedrības finanšu stabilitāti;
  2. Akciju sabiedrības biznesa modeļa dzīvotspēju;
  3. Akciju sabiedrības kapitāla struktūru;
  4. Akciju sabiedrības peļņas rādītāju evolūciju nākotnē;
  5. Akciju sabiedrības nozari un tās ietekmi uz dabas un sociālo vidi;
  6. situāciju ar korporatīvās pārvaldības standartu ievērošanu Akciju sabiedrības reģistrācijas valstī un to, kādā veidā Akciju sabiedrība nodrošina šo standartu ievērošanu;
  7. cik lielā mērā Akciju sabiedrība tiek regulēta no valsts iestāžu puses;
  8. Akciju sabiedrības kontrolējošus akcionārus – organizatorisku struktūru, labuma guvējus un reģistrācijas valsti (institucionālu akcionāru gadījumā), valstisku piederību un līdzekļu izcelsmi (fizisku personu gadījumā), ceļu, kādā tika iegūta kontrole pār uzņēmumu, spēju efektīvi ietekmēt uzņēmuma darbību un, ja nepieciešams, sniegt uzņēmumam finansiāla vai cita rakstura atbalstu;
  9. veidus, kā Akciju sabiedrība īsteno dialogu ar akcionāriem, regulējošiem orgāniem, kā arī plašu sabiedrību;
  10. iekšējo normatīvo dokumentu, kas attiecas uz vides, sociāliem un pārvaldības faktoriem (ilgtspējas politika, ētikas politika, korporatīvās pārvaldības standarti u.tml.) esamību un kvalitāti;

3. Fonds veicina Pārvaldītāja iesaistīšanos Akciju sabiedrības pārvaldībā, definējot Fondam vēlamos Akciju sabiedrības attīstības virzienus un parametrus, kā arī saskaņojot ar Pārvaldītāju balsošanu Akciju sabiedrības akcionāru sapulcēs. Pārvaldītājs pēc nepieciešamības, bet ne retāk kā reizi gadā informē Fondu par Akciju sabiedrības attīstību Fonda norādīto parametru griezumā, kā arī par lēmumiem, kas tika pieņemti Akciju sabiedrības akcionāru sapulcēs;

4. Pārvaldītājs nodrošina iesaistīšanās politikas, kas nosaka Pārvaldītāja aktivitātes, piedaloties Akciju sabiedrības pārvaldīšanā un tās darbības analīzē, pieņemšanu un implementēšanu. Pārvaldītājs dara zināmu iesaistīšanas politikas tekstu Fondam.

Regulāri, bet ne retāk kā reizi gadā, tiek novērtēts Pārvaldītājam pārvaldīšanā nodoto ieguldījumu plānu sniegums, salīdzinot to ar līdzīgo pēc ienesīguma, riska un likviditātes līmeņa portfeļiem, par kuriem pieejama informācija, vai ar attiecīgo aktīvu publiski pieejamo indeksu tirgus sniegumu. Regulāri, bet ne retāk kā reizi gadā Pārvaldītājs sniedz Fondam informāciju par to, kā samaksa par pensiju plāna pārvaldīšanu ietekmē pensiju plāna sniegumu, kā arī to, kā tā ietekmē aktīvu termiņstruktūru un pensiju plāna ieguldījumu politiku, ņemot vērā aktīvu veidus, kuros Pārvaldītājs iegulda pensiju plāna līdzekļus.

Pārvaldītājs regulāri, bet ne retāk kā reizi gadā sniedz Fondam informāciju par katra pensiju plāna darbības izmaksām, kas radušās Pārvaldītājam un tika segtas no pensiju plāna līdzekļiem, kā arī par katra pensiju plāna ieguldījumu portfeļa apgrozījumu un komisijām;

5. Pārvaldītājs sniedz Fondam visu informāciju, kas nepieciešama, lai novērtētu katra ieguldījumu plāna termiņstruktūras un samaksas atbilstību pensiju plāna ilgtermiņa saistību termiņstruktūrai un ieguldījumu politikai.